
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
До
Общински съвет

Златоград

ДОКЛАДНА ЗАПИСКА
от Емилия Младенова Кръстева – Председател на Общински съвет Златоград
Относно: Удостояване на СУ „Свети Княз Борис I“ с. Старцево с отличие „Почетен знак на града“
      Уважаеми госпожи и господа общински съветници,
     СУ „Св. Княз Борис I” с. Старцево отваря врати на 15 .09.1925 г. като 22-то основно училище в Златоградския регион.  През 1927 г. местното население избира името му- „Св. Цар Борис “. Още със създаването  си, училището отговаря не само на потребностите от знание и обучение , но се превръща и в духовен и културен център на селото. 
     С богатата си история и утвърдени постижения в образователно-възпитателния процес, днес училището е общност, в която се срещат традиция и иновации. През последните години се развива с бързи темпове-успешно модернизирана учебна среда, качествено образование в различни области, нови технологии в обучението, възможности за развитие и обновление. Учениците успешно се представят на НВО и ДЗИ, олимпиади, състезания и конкурси. СУ в Старцево успешно реализира училищни проекти по Национални програми на МОН, както и дейности с осигурено европейско финансиране.  

    Училището е първото иновативно училище в Община Златоград, едно от първите в областта и продължава да бъде с този статут.
    Въпреки предизвикателството с намаляване броя на учениците, днес училището е модерно, гъвкаво, отворено към иновации и стремеж за запазването на средното образование в Старцево и осигуряване на качествено образование и развитие на учениците за успешната им реализация в живота. Във връзка с това, предлагам, Общински съвет Златоград, да вземе следното

РЕШЕНИЕ:

                 На основание чл. 21, ад. 1, т. 23 и ал. 2 от Закона за местното самоуправление и местната администрация във връзка  и във връзка с постъпило предложение от Председателя на ОбС Златоград, за постигнати високи резултати в обучението, опазване и съхраняване на образователните традициите в община Златоград и по повод 100-годишния юбилей на  СУ „Св. Княз Борис I” с. Старцево,  Общински съвет Златоград 

РЕШИ:
Удостоява СУ „Свети Княз Борис I“ с. Старцево, Община Златоград с отличие „Почетен знак на града“.

С уважение,  
ЕМИЛИЯ КРЪСТЕВА,
Председател на Общински 
съвет Златоград

